लखनऊ: उत्तर प्रदेश के उपमुख्यमंत्री केशव प्रसाद मौर्य ने कहा है कि प्रधानमंत्री नरेन्द्र मोदी की बढ़ती लोकप्रियता से घबराकर सपा और बसपा एक दूसरे के नजदीक आ रहे हैं। मौर्य ने कहा कि भाजपा और उसके नेता मोदी की लोकप्रियता से घबराकर सपा, बसपा को गठबंधन के लिए मजबूर होना पड़ा है। दोनों दलों में घबराहट इस कदर है कि उन्होंने अपनी अपनी पार्टी के हर सिद्धान्त को परे रख दिया और एक दूसरे का साथ निभाने के तैयार हो गए।